ՆԱԽԱԳԻԾ

ԱՐՑԱԽԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ

2019 թվականի \_\_\_\_\_\_\_\_\_\_\_\_­­­\_\_\_\_ \_\_\_\_ -ի

ՍՈՑԻԱԼԱԿԱՆ ԲՆԱԿԱՐԱՆԱՅԻՆ ՖՈՆԴԻ ՁԵՎԱՎՈՐՄԱՆ ԿԱՐԳԸ ՀԱՍՏԱՏԵԼՈՒ ՄԱՍԻՆ

N \_\_\_\_\_ - Ն

 ՈՐՈՇՈՒՄ

Արցախի Հանրապետության Նախագահի 2017 թվականի սեպտեմբերի 25-ի N 108 հրամանագրով սահմանված կարգի 3-րդ կետին համապատասխան, և սեփական միջոցների հաշվին բնակարանային պայմանները բարելավելու հնարավորություն չունեցող կամ տեխնածին և բնական աղետների կամ ոչ աղետների հետևանքով կամ քանդման ենթակա, վթարային, ամրացման-վերականգնման ենթակա բնակելի տարածություններում բնակվող անօթևան մնացած ընտանիքների բնակարանային պայմանների բարելավման անհրաժեշտությունից ելնելով՝ Արցախի Հանրապետության կառավարությունը որոշում է.

1. Հաստատել սոցիալական բնակարանային ֆոնդի ձևավորման կարգը՝ համաձայն հավելվածի:
2. Ուժը կորցրած ճանաչել Լեռնային Ղարաբաղի Հանրապետության կառավարության 1996 թվականի օգոստոսի 30-ի <<Պաշտոնեական (ծառայողական), ինչպես նաև հանրակացարանային բնակելի տարածությունները սեփականության իրավունքով քաղաքացիներին հատկացնելու կարգի հաստատման մասին>> N 193 որոշումը:
3. Սույն որոշումն ուժի մեջ է մտնում պաշտոնական հրապարակման օրվան հաջորդող տասներորդ օրը:

<<ՀԱՍՏԱՏՈՒՄ ԵՄ>>

ԱՐՑԱԽԻ ՀԱՆՐԱՊԵՏՈՒԹՅԱՆ

ՆԱԽԱԳԱՀ Բ. ՍԱՀԱԿՅԱՆ

2019 թվականի \_\_\_\_\_\_\_\_\_\_\_\_­­­\_\_\_\_ \_\_\_\_

ք. Ստեփանակերտ

 Հավելված

Արցախի Հանրապետության

կառավարության 2019 թվականի \_\_\_\_\_\_\_\_\_\_\_\_ \_\_\_

N\_\_\_\_\_ որոշման

ԿԱՐԳ

ՍՈՑԻԱԼԱԿԱՆ ԲՆԱԿԱՐԱՆԱՅԻՆ ՖՈՆԴԻ ՁԵՎԱՎՈՐՄԱՆ ՄԱՍԻՆ

1. Սույն կարգով կարգավորվում են անօթևան ընտանիքների բնակարանային պայմանների բարելավմանն աջակցելու համար սոցիալական բնակարանային ֆոնդի ձևավորման հետ կապված հարաբերությունները:
2. Սույն կարգի նպատակը սեփական միջոցների հաշվին բնակարանային պայմանները բարելավելու հնարավորություն չունեցող կամ տեխնածին և բնական աղետների կամ ոչ աղետների հետևանքով կամ քանդման ենթակա, վթարային, ամրացման-վերականգնման ենթակա բնակելի տարածություններում բնակվող անօթևան մնացած ընտանիքների բնակարանային պայմանների բարելավումն է:
3. Սույն կարգի իմաստով օգտագործվող հիմնական հասկացություններն են.
4. ընտանիք՝ համատեղ տնտեսություն վարող և համատեղ բյուջե ունեցող քաղաքացիներ, ինչպես նաև միայնակ բնակվող քաղաքացիներ.
5. անօթևան ընտանիք՝ մշտական կամ ժամանակավոր կամ փաստացի բնակության վայր չունեցող ընտանիք.
6. սոցիալական բնակարանային ֆոնդ՝ անօթևան ընտանիքների բնակարանային պայմանների բարելավման նպատակով պետական, համայնքային, մասնավոր և հասարակական հատվածի, ինչպես նաև վարձակալական հիմունքներով կամ այլ դոնոր կազմակերպությունների աջակցությամբ իրականացվող ծրագրերի շրջանակներում ձևավորվող` անօթևան ընտանիքների կողմից սեփականաշնորհման ոչ ենթակա բնակարանային ֆոնդի ամբողջություն.
7. սոցիալական կացարան՝ սոցիալական բնակարանային ֆոնդի բնակելի տարածություն (բնակարան, բնակելի տուն, բնակելի սենյակ).
8. բնակարան՝ բնակության համար նախատեսված և իրավունքների պետական գրանցումն իրականացնող լիազորված մարմնում առանձին ծածկագրով գրանցված կամ համարակալված տարածք.
9. բնակելի տուն՝ բնակվելու համար նախատեսված, մեկ կամ մի քանի ընտանիքի պատկանող, բնակավայրի տարածքում առանձին հողամասի վրա կառուցված, առանձին փոստային համար ունեցող, բնակելի և օժանդակ մասերից բաղկացած, մեծամասամբ օժտված կոմունալ հարմարություններով և կից տնտեսական, օժանդակ բակային կառույցներով կառույց.
10. բնակելի սենյակ՝ բնակարանի կառույցի մեջ ամեն մի առանձին բաժանմունք՝ մյուսներից անջատված խուլ պատերով կամ միջնորումներով, դռնով և պատուհանով, ու նախատեսված աշխատելու, բնակվելու, ճաշելու, քնելու, հանգստի համար.
11. սոցիալական բնակարանային ֆոնդից սոցիալական կացարան ստանալու կարիք ունեցող անօթևան ընտանիք՝ սեփական միջոցների հաշվին բնակարանային պայմանները բարելավելու հնարավորություն չունեցող կամ տեխնածին և բնական աղետների կամ ոչ աղետների հետևանքով կամ քանդման ենթակա, վթարային, ամրացման-վերականգնման ենթակա բնակելի տարածություններում բնակվող անօթևան մնացած ընտանիք.
12. հանրակացարանային տիպի կացարան՝ բնակելի սենյակներ, որոնք տրամադրվում են առկա ուսուցման եղանակով միջին մասնագիտական և բարձրագույն ուսումնական հաստատություններում սովորող, տարբեր կազմակերպաիրավական կարգավիճակ ունեցող հիմնարկ-ձեռնարկություններում մասնագիտական աշխատանք կատարող, բնակելի տարածության կարիք ունեցողներին և, որոնք հանդիսանում են պետական, համայնքային, մասնավոր հիմնարկների, ձեռնարկությունների, կազմակերպությունների, ուսումնական հաստատությունների սեփականությունը.
13. պետական-մասնավոր գործընկերություն՝ պետական և մասնավոր հատվածների գործընկերություն՝ նպատակաուղղված բնակարանային ոլորտի զարգացման գործընթացում ներդրումների և ծրագրերի իրականացման միավորմանը:

4. Սոցիալական բնակարանային ֆոնդը ձևավորվում է՝

1. գոյություն ունեցող պետական կամ համայնքային սեփականություն հանդիսացող, ինչպես նաև դատական կարգով տիրազուրկ ճանաչված բնակարանները (բնակելի տները) սոցիալական բնակարանային ֆոնդի վերափոխմամբ.
2. շուկայից բնակարանների (բնակելի տների) ձեռքբերմամբ (գնում, վարձակալում, ենթավարձակալում).
3. պետական կամ համայնքային սեփականություն հանդիսացող հասարակական և արտադրական նշանակության տարածքները բնակելիի վերափոխմամբ:

5.Պետական սեփականություն հանդիսացող բնակելի տարածությունը ճանաչվում է սոցիալական բնակարանային ֆոնդ Արցախի Հանրապետության կառավարության որոշման հիման վրա, իսկ համայնքային սեփականություն հանդիսացող բնակելի տարածությունը՝ համայնքի ավագանու որոշմամբ:

1. Սոցիալական բնակարանային ֆոնդը պետք է համապատասխանի բնակության համար Արցախի Հանրապետության օրենդրությամբ սահմանված պահանջներին: Դրա կառավարման, պահպանման ու շահագործման հետ կապված հարաբերությունները կարգավորվում են <<Բազմաբնակարան շենքի կառավարման մասին>> օրենքով և այլ իրավական ակտերով: Պետական սեփականություն հանդիսացող սոցիալական բնակարանային ֆոնդը կառավարվում է <<Ստեփանակերտի տուն-ինտերնատ>> պետական ոչ առևտրային կազմակերպության կողմից, իսկ համայնքային սեփականություն հանդիսացող սոցիալական բնակարանային ֆոնդը՝ համայնքի ղեկավարի կողմից:
2. Տեղական ինքնակառավարման մարմինների նախաձեռնությամբ սոցիալական բնակարանային ֆոնդի ձևավորմանն ուղղված՝ պետական աջակցության կարիք ունեցող ծրագրերը, Արցախի Հանրապետության կառավարության քննարկմանը ներկայացնում է Արցախի Հանրապետության աշխատանքի, սոցիալական հարցերի և վերաբնակեցման նախարարը (այսուհետ՝ նախարար):
3. Սոցիալական բնակարանային ֆոնդից սոցիալական կացարան ստանալուն կարող են հավակնել նաև՝
4. Արցախի Հանրապետության կառավարության 2018 թվականի դեկտեմբերի 7-ի N 1004-Ն որոշման N 1 հավելվածով հաստատված կարգի 4-րդ կետում, 33-րդ կետի 1-ին, 3-րդ ենթակետերում նշված քաղաքացիների հաշվառման հերթացուցակներում ընդգրկված և նախորդ տարիներին Արցախի Հանրապետության կառավարության կողմից ընդունված՝ բնակարանային պայմանների բարելավման կարիք ունեցող ընտանիքների բնակարանային ապահովմանն ուղղված պետական աջակցության նպատակային ծրագրերով ձևավորված պարտավորությունների շրջանակներում բնակարանային պայմանները դեռևս չբարելաված ընտանիքները՝ մինչև նրանց բնակարանային խնդրի վերջնական լուծումը.
5. իրենց պաշտոնեական (ծառայողական) պարտականությունները տվյալ համայնքում կատարող և աշխատանքի գտնվելու վայրի համայնքում բնակելի տարածություն չունեցող պետական կամ համայնքային ծառայողները.
6. սեփականության իրավունքով ոչ բնակելի տարածություն կամ գույքի առանձին տեսակ ունեցող անօթևան ընտանիքները՝ Արցախի Հանրապետության աշխատանքի, սոցիալական հարցերի և վերաբնակեցման նախարարության (այսուհետ՝ նախարարություն) աշխատակազմի սոցիալական ծառայության տարածքային գործակալության եզրակացության հիման վրա նախարարի կամ համայնքի ավագանու առաջարկության հիման վրա համայնքի ղեկավարի որոշմամբ՝ հաշվի առնելով գույքի շահագործումից ստացված եկամուտներով սեփական բնակելի տարածություն ձևավորելու հնարավորությունը:
7. Սեփականության իրավունքով ոչ բնակելի տարածություն կամ գույքի առանձին տեսակ ունեցող այն անօթևան ընտանիքները, որոնց վրա չի տարածվում սույն կարգի 8-րդ կետի 3-րդ ենթակետը, չեն կարող հավակնել սոցիալական բնակարանային ֆոնդից սոցիալական կացարան ստանալուն:
8. Սոցիալական բնակարանային ֆոնդից սոցիալական կացարանը հատկացվում է նախարարության կամ համայնքի և սոցիալական կացարան ստացող ընտանիքի անդամների միջև կնքված պայմանագրի հիման վրա` հետևյալ տարբերակված սկզբունքների կիրառմամբ.

1) անհատույց օգտագործման իրավունքով՝ միայն մատուցված կոմունալ ծառայությունների (ջուր, էլեկտրաէներգիա, գազ) և սպասարկման դիմաց սահմանված վճարումներ կատարելու պայմանով.

2) վարձակալության (ենթավարձակալության) հիմունքներով՝ հետևյալ վճարումների կատարման պայմանով.

ա. բնակելի տարածության վարձավճար (ենթավարձավճար)՝ նմանատիպ բնակելի տարածության վարձակալական շուկայական արժեքի 50 տոկոսի չափով և, որը հավասար կամ ավելի է սոցիալական բնակարանային ֆոնդի պահպանման համար սահմանված պարտադիր նորմերի (հակահրդեհային, սանիտարական, քաղաքաշինական և այլ միջոցառումներ) իրականացման վճարին,

բ. մատուցված կոմունալ ծառայությունների (ջուր, էլեկտրաէներգիա, գազ) և սպասարկման դիմաց սահմանված վճարումներ:

11. Սոցիալական բնակարանային ֆոնդից սոցիալական կացարանի հատկացումը հիմք չի հանդիսանում բնակարանային պայմանների բարելավմանն ուղղված պետական աջակցության այլ նպատակային ծրագրերում ընտանիքին չընդգրկելու համար:

12. Սոցիալական բնակարանային ֆոնդի ձևավորմանն ուղղված ծրագրերի շրջանակներում ստեղծված բնակարանային ֆոնդից սոցիալական կացարանը անօթևան ընտանիքներին հատկացվում է կամավորության սկզբունքով և որոշակի ժամկետով:

ԱՐՑԱԽԻ ՀԱՆՐԱՊԵՏՈՒԹՅԱՆ ՆԱԽԱԳԱՀԻ

ԱՇԽԱՏԱԿԱԶՄԻ ԿԱՌԱՎԱՐՈՒԹՅԱՆ

ԳՈՐԾԵՐԻ ԿԱՌԱՎԱՐՉՈՒԹՅԱՆ ՊԵՏ-ԱՇԽԱՏԱԿԱԶՄԻ

ՂԵԿԱՎԱՐԻ ԱՌԱՋԻՆ ՏԵՂԱԿԱԼ Ա. ԼԱԶԱՐՅԱՆ

ՀԻՄՆԱՎՈՐՈՒՄ

<<ՍՈՑԻԱԼԱԿԱՆ ԲՆԱԿԱՐԱՆԱՅԻՆ ՖՈՆԴԻ ՁԵՎԱՎՈՐՄԱՆ ԿԱՐԳԸ ՀԱՍՏԱՏԵԼՈՒ ՄԱՍԻՆ>> ԱՐՑԱԽԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ

 1. Կարգավորման ենթակա խնդրի սահմանումը

 Նախագծի ընդունումը պայմանավորված է հանրապետությունում սոցիալական բնակարանային ֆոնդի ձևավորման անհրաժեշտությամբ:

 2. Առկա իրավիճակը

 Ներկայումս օրենսդրությամբ նախատեսված չէ սեփական միջոցների հաշվին բնակարանային պայմանները բարելավելու հնարավորություն չունեցող կամ տեխնածին և բնական աղետների կամ ոչ աղետների հետևանքով կամ քանդման ենթակա, վթարային, ամրացման-վերականգնման ենթակա բնակելի տարածություններում բնակվող անօթևան մնացած ընտանիքներին սոցիալական կացարանով ապահովելու հնարավորությունը:

1. Կարգավորման նպատակները

Նախագծի ընդունման դեպքում ձևավորված սոցիալական բնակարանային ֆոնդից անօթևան ընտանիքներին որոշակի ժամկետով և կամավորության սկզբունքով կհատկացվեն սոցիալական կացարաններ:

 4. Ակնկալվող արդյունքը

 Նախագծի ընդունման դեպքում կկարգավորվի սեփական միջոցների հաշվին բնակարանային պայմանները բարելավելու հնարավորություն չունեցող կամ տեխնածին և բնական աղետների կամ ոչ աղետների հետևանքով կամ քանդման ենթակա, վթարային, ամրացման-վերականգնման ենթակա բնակելի տարածություններում բնակվող անօթևան մնացած ընտանիքների բնակարանային խնդիրը:

 5.Նորմատիվ բնույթի հիմնավորվածությունը

Նախագիծը նորմատիվ է, քանի որ պարունակում է վարքագծի պարտադիր կանոններ անորոշ թվով անձանց համար:

ՆԱԽԱՐԱՐ Ս. ԱՎԱՆԵՍՅԱՆ